《道旁有松为人所刳伐因自吊且慰焉》
宋代·曾丰

稚时蔚蔚老椮椮，羞与其他木作林。独以高风资众望，终为明德累初心。

不容节抗皇天峻，犹幸根盘后土深。自有茯苓堪自寿，愿言黄帝勿幽寻。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。